Rettens kendelse (Første Udvidede Afdeling) af 20. august 2020 –

FL Brüterei M-V m.fl. mod Kommissionen

(Sag T-755/18)

»Annullations- og erstatningssøgsmål – økologisk landbrug – husdyravl – særlige produktionsregler vedrørende manglende adgang til økologiske rå- og hjælpestoffer – anvendelse af ikkeøkologiske dyr – forlængelse af perioden for anvendelse af de særlige produktionsregler – ikke umiddelbart berørt – ikke tilstrækkelig kvalificeret tilsidesættelse af en retsregel, som tillægger borgerne rettigheder – åbenbart, at søgsmålet delvis ikke kan antages til realitetsbehandling, delvis er retligt ugrundet«

1. Annullationssøgsmål – fysiske eller juridiske personer – retsakter, som berører dem umiddelbart og individuelt – umiddelbart berørt – kriterier – kommissionsafgørelse, hvorved de nationale myndigheders mulighed for at tillade avlere af økologisk opdrættet fjerkræ at indsætte ikke-økologisk opdrættede kyllinger forlænges med to år – ingen umiddelbare virkninger på sagsøgernes retsstilling – skønsbeføjelsen hos den nationale myndighed, der er ansvarlig for iværksættelsen – karakteristika – ikke umiddelbart berørt – afvisning [Art. 263, stk. 4, TEUF; Rådets forordning nr. 889/2008, art. 42, litra b), og forordning 2018/1584] (jf. præmis 23-28, 32-36 og 39-43)

2. Erstatningssøgsmål – selvstændigt i forhold til annullationssøgsmål – afvisning af annullationssøgsmål vedrørende en forordning – muligheden for at antage et søgsmål med påstand om erstatning for skade, der er forårsaget af vedtagelsen af samme forordning, påvirkes ikke (Art. 263 TEUF og art. 340, stk. 2, TEUF) (jf. præmis 48 og 49)

3. Erstatning uden for kontrakt – betingelser – ulovlighed – tab – årsagsforbindelse – kumulative betingelser – den ene betingelse ikke opfyldt – erstatningssøgsmålet forkastet i det hele (Art. 340, stk. 2, TEUF) (jf. præmis 50, 67, 72 og 81)

4. EU-ret – principper – proportionalitet – rækkevidde – EU-lovgivers skøn inden for den fælles landbrugspolitiks område – domstolsprøvelse – grænser (Art. 40 TEUF og 43 TEUF) (jf. præmis 52-55)

5. EU-ret – fortolkning – bestemmelse, der har karakter af en undtagelse – indskrænkende fortolkning (Rådets forordning nr. 834/2007, art. 22) (jf. præmis 62)

6. Erstatning uden for kontrakt – betingelser – ulovlighed – den omstændighed, at Kommissionen ikke indleder en traktatbrudsprocedure – omstændighed, der ikke udgør en ulovlighed (Art. 258 TEUF) (jf. præmis 73)

7. Retslig procedure – stævning – formkrav – fastlæggelse af søgsmålets genstand – kort fremstilling af søgsmålsgrundene – stævning med påstand om erstatning for skade forårsaget af en af Unionens institutioner – ingen angivelse af den adfærd, der lægges til last – afvisning (Rettens procesreglement, art. 76) (jf. præmis 78)

Angående

Dels et søgsmål i henhold til artikel 263 TEUF med påstand om annullation af artikel 1, stk. 4, i Kommissionens gennemførelsesforordning (EU) 2018/1584 af 22. oktober 2018 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT 2018, L 264, s. 1), dels et søgsmål i henhold til artikel 268 TEUF med påstand om erstatning for det første for det tab, der angiveligt blev lidt af sagsøgerne som følge af vedtagelsen af den pågældende artikel, og for det andet det tab, der angiveligt blev lidt af FL Brüterei M-V som følge af Kommissionens undladelse af at føre tilsyn med Nederlandenes overholdelse af artikel 42 i Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT 2008, L 250, s. 1).

Konklusion

1) Europa-Kommissionen frifindes.